Kommunegaranti til forstærkning af kystdige 
Sagsfremstilling 
17.    [adresse] til forstærkning af kystdige  
                                                                                                                        Åbent 
Sagsnr.: 326-2014-95785       J.nr.: 06.02.15            Mikkel Klausen.: 326-2014-188397 
  
[adresse] 
Under stormen Tove Krogh i efteråret 2013 blev Alleshavediget ved Saltbækvig beskadiget. Diget ejes og drives af 
Saltbækvig Digelag. På vegne af digelaget har COWI A/S udfærdiget en teknisk rapport, som beskriver 
mulighederne for genopbygning af diget, samt løsninger for fremtidssikring. 
  
Saltbækvig Digelag ønsker en løsning med stensætning på hele forsiden af diget, da dette er den mest holdbare 
løsning på længere sigt. På grund af sagsbehandlingstiden i Kystdirektoratet vil digelaget ikke kunne nå at få den 
nødvendige tilladelse, samt udføre denne løsning inden efterår 2014, hvor der vil være risiko for yderligere 
stormskader. Digelaget ønsker derfor at lave en midlertidig løsning indtil 2015, hvor stensætningsarbejdet kan 
påbegyndes. Den midlertidige løsning vil bestå af mindre reparationer med ler af de huller, der blev slået i digets 
forside. 
  
Normalt betales udgifter til vedligeholdelse og reparationer af digelaget selv gennem inddragelse af partsbidrag fra 
digelagets medlemmer. Pga. udbedring af stormskader i 2006 og akutreparationer under Bodilstormen i efteråret 
2013, har digelaget midlertidig ikke nogen likvid beholdning og har estimeret, at de skal låne 5 millioner kroner i en 
bank. I den forbindelse har Saltbækvig Digelag anmodet Kalundborg Kommune om at stille garanti for dette lån, 
indtil det er opkrævet hos partshaverne i digelaget. 
  
Kommunen fastsætter hvert år størrelsen på bidragene til digelaget og opkræver dem efterfølgende over 
ejendomsskatten jf. § 13 i Kystbeskyttelsesloven. Af denne grund er kommunen sikret, at det lånte beløb vil blive 
tilbagebetalt over en årrække, som kommunen kan fastsætte. 
  
Teknik og Miljøudvalget vil løbende blive orienteret om genopbygningen af diget. 
  
BEHANDLING 
Direktionen, Økonomiudvalget, Kommunalbestyrelsen. 
  
INDSTILLING 
Økonomichefen indstiller, at Kalundborg Kommune stiller garanti for et lån i en bank på 5 mio. kr. til Saltbækvig 
Digelag. 
  
ØKONOMISKE KONSEKVENSER 
Det fremgår af lånebekendtgørelsens § 3, Stk. 2, nr. 3), at kommunal garantistillelse for lån til 
”Kystbeskyttelsesforanstaltninger udført af bidragspligtige digelag, kystsikringslag eller kystbeskyttelseslag i henhold 
til lov om kystbeskyttelse”, ikke henregnes til kommunens låntagning.  
Der kan således stille garanti for et digelags låntagning (digelag jf. lov om kystbeskyttelse) uden at belaste den 
kommunale låneramme. 
Direktionens møde den 5. august 2014: 
Direktionen vedtog at anbefale økonomichefens indstilling. 
Økonomiudvalgets møde den 20. august 2014: 
Økonomiudvalget vedtog at anbefale Direktionens indstilling. 
  
  
  
Kommunalbestyrelsens møde den 27. august 2014: 
Kommunalbestyrelsen vedtog at godkende Økonomiudvalgets indstilling. 
